TÖRVÉNYEINK TÖRTÉNETE AZ AUSZTRIAI HÁZ ALATT. 195 
szünet nélkül sanyargatják, már egyszer valahára véget vetni, — b) az 
uraknak és nemeseknek azon határszéli várait, melyek már minden jöve- 
delmeiktól megfosztattak, szükségesekkel ellátni, — c) a győri püspöknek 
Hornsthein vára jószágaiból járó dézsmáit, melyeket Fürsth Konrád, azon 
várnak ura, minden jog nélkül letartóztat, visszaadni, — d) a magyarok 
és ausztriaiak közt hozott határszéli ítéleteket végrehajtatni, az egyéb ha- 
társzéli kérdéseket pedig valahára már eldöntetni, és — e) a száraz vámo- 
kat múlt országgyűlések határozatai szerint eltörültetni méltóztassék. 
A 15-dik ágazat az egri püspökség dézsmáit, melyeket a felség az 
általa temérdek költséggel védelmeztető Eger, Sáros és Murány várak 
szükségeire rendelt, a király embereinek minden rendbeliek által minden 
hiány nélkül oda szolgáltatni, és azokat, kik magokat ezen dézsmákba ha- 
talmasan beavatnák , másféle erószakoskodók gyanánt büntettetni paran- 
csolja. Végre 
A 16-dik ágazatban kéretik a felség: hogy a hívei jószágaiban ka- 
tonái által tett és már megvizsgált károkra nézve a múlt országgyűlés ha- 
tározata szerint elégtételt adasson. 
Ezen törvénylevél Augsburg birodalmi városban 1555-dik évi au- 
gustus 1-só napján költ. 
X.VII-dik törvénylevele az 1556-dik évi új-esztendő napjára hirde- 
tett pozsoni országgyűlésben hozatott, s a királynak szokott rövid elő- és 
utószaván túl 46 ágazatból áll, melyek közől a két első az ország ren- 
deinek bévezetéséül szolgál, a többiek közól pedig 
1) Ideigleni vagy napszükségein segélő rendeleteket tárgyalnak : 
A 3—18-dik ágazatok, melyekben országunk rendei : a) Azon évre 
minden egész telkű jobbágyaikat ismét 2 forintnyi, önmagokat pedig min- 
den ily jobbágyra nézve, különösen határszélek erősítésére fordítandó , 50 
dénárnyi segedelempénzadásra kötelezik. — b) Azt rendelik: hogy a ha- 
társzélek erősítésében minden száz-száz jobbágy négy hatökrös szekérrel 
naponkénti 60 vagy négylovú kocsival 80 dénárnyi bérért három napig 
szolgálni tartozzék. — c) Egyenkint elősorolják, mely megyének jobbágyai 
mely váraknál legyenek ezen szolgálatukat teljesíteni kötelesek. Végre -— 
d) A királyi felséget megkérik: hogy a megerősítendő helyekre építőmes- 
tereket jókorán küldeni méltóztassék. 
cg 
